Cyflwyniad Ydych chi angen cymorth nawr? Cynnal eich lles corfforol Cynnal eich lles meddyliol Lles ariannol Cyngor i weithwyr beichiog Cefnogaeth i reolwyr Rhwydwaith cymorth cyfoedion Covid hir Gwasanaethau a grwpiau cymorth Adnoddau lles o undebau llafur Adnoddau cyffredinol Blogiau ac erthyglau Cysylltu â ni
Hoffem gymryd y cyfle hwn i roi diolch i weithwyr gofal cymdeithasol ar draws Cymru; sy'n gweithio i gadw pobl niwedadwy yn ddiogel ac yn iach yn ystod y pandemig Covid-19.
Rydym yn ymwybodol bod cefnogi a gofalu am bobl yn ystod y cyfnod heriol hwn wedi golygu eich bod yn gweithio dan bwysau anferthol, mewn amgylchiadau sy'n newid yn barhaus.
Dyna pam mae mor bwysig i ofalu amdanoch chi eich hunain. Cofiwch, nid yw teimlo wedi'ch gorlethu yn wendid ac nid yw'n adlewyrchu'n wael arnoch chi. Byddem yn annog unrhyw un sy'n teimlo wedi'u gorlethu, yn bryderus, neu angen cymorth i drafod hyn gyda'u rheolwr llinell a defnyddio'r adnoddau sydd ar gael ar y dudalen hon.
Rydym yn awyddus i'ch cefnogi ac yn parhau i ddiweddaru ein gwybodaeth iechyd a lles i chi. Gobeithiwn fod y wybodaeth ar y dudalen hon yn ddefnyddiol i gefnogi eich iechyd a lles.
Mae BASW Cymru wedi lansio gwasanaeth cymorth lles am ddim sy'n agored i bob gweithiwr cymdeithasol yng Nghymru. Mae'r Gwasanaeth Cymorth Proffesiynol Gwaith Cymdeithasol yn wasanaeth gwrando gan gymheriaid, lle mae hyfforddwyr gwirfoddol yn cefnogi cydweithwyr yn gyfrinachol. Cliciwch yma i gysylltu â hyfforddwr i weithio gyda.
Mae cynnal deiet iach a chadw maeth da yn bwysig iawn yn ystod y pandemig COVID-19. Gall ddeiet iach a bwyta'n dda chwarae rhan bwysig wrth gefnogi lles corfforol, mae gweminar defnyddiol ar gynnal maeth da yn y cyfnod o straen hwn, ofn ac ansicrwydd ar gael gan This Can Happen. Mae'r gweminar yn cynnwys pecyn sleidiau i'w lawrlwytho am ddim ar cynnal maeth da yn ystod y pandemig.
Mae yna bellach cefnogaeth ar gael i weithwyr gofal cymdeithasol sydd angen aros i ffwrdd o gwaith oherwydd COVID-19, neu oherwhydd bod rhaid iddynt hunain-ynysu. Mae'r cynllun ychwanegiad at dâl salwch statudol ar gyfer COVID-19 yn cefnogi gweithwyr gofal cymdeithasol na allant gael tâl salwch statudol oni bai eu bod yn absennol, neu os nad ydynt yn gymwys i gael DSS. Mae'r cynllun yn rhedeg tan 31 Mawrth 2022, ac mae gwiriwr cymhwysedd ar gael gan Lywodraeth Cymru.
Mae mwy o adnoddau ar arweinyddiaeth dosturiol ar gael ar wefan Gwella gan Addysg ac Iechyd Cymru. Mae'r rhain yn cynnwys cwmpawd ymddygiad tosturiol i'n helpu i rhyngweithio ac ymgysylltu â chydweithwyr.
Mae gan reolwyr gyfle unigryw i greu diwylliant sy'n cefnogi a hyrwyddo lles gweithwyr o fewn y gweithle. Mae cynnal sgyrsiau llesiant gydag empathi yn gwneud i'ch tîm deimlo fel eu bod yn cael eu gwerthfawrogi a'u cefnogi. Mae'r Canllaw ar gyfer Sgyrsiau Llesiant y Gweithlu Cymru Gyfan wedi'i gynllunio i siapio sgyrsiau llesiant (yn seiliedig ar dystiolaeth) yn y gweithle. Mae'r canllaw wedi'i hanelu at helpu rheolwyr cael dealltwriaeth well o anghenion llesiant eu gweithwyr, ynghyd a rhoi cyfle i staff cael y drafodaeth bwysig honno am eu llesiant.
Mae'r rhwydwaith hwn i bobl sy'n rhedeg gwasanaethau gofal cartref neu sy'n gyfrifol am reoli staff neu dimau.
Os ydych chi'n rheolwr cartref gofal prysur, rydyn ni'n cynnal cyfarfod ar-lein bob pythefnos lle gallwch chi gysylltu â rheolwyr cartrefi gofal oedolion eraill ledled Cymru. Rydyn ni'n gwybod pa mor anodd yw hi i ddod o hyd i amser, felly rydyn ni'n newid Cwtch i'w gwneud hi'n haws i chi ymuno â ni pan allwch chi. O fis Medi, byddwn yn agor ein hystafell goffi ar-lein bob pythefnos lle gallwch chi alw heibio a rhannu syniadau.
Mae Coffi @Cwtch yn bartneriaeth rhwng Gofal Cymdeithasol Cymru, Age Cymru a Choleg Nyrsio Brenhinol.
Cwtch Cartrefi Gofal Plant
Os ydych chi'n rheolwr mewn cartref gofal preswyl i blant yng Nghymru, byddwn yn cynnal sesiynau galw heibio rheolaidd o fis Chwefror 2022. Os hoffech chi ymuno â'r rhestr wahoddiadau, cysylltwch â ni trwy e-bostio wellbeing@socialcare.wales